**Провеждане на новата инициатива на Президента „Младежка визия за развитие на България“**

**Общи положения**

1. Младите хора могат да имат ценен принос за развитието на страната. Тяхното участие в определянето на приоритетите за развитие на България, в намирането на отговор на обществените проблеми и предизвикателства е от съществено значение, за да могат всички млади хора да използват пълноценно своите способности и да намират приложими, смислени и устойчиви решения.

2. Във връзка с това Президентът на Република България стартира нова инициатива за насърчаване участието на младите хора в процеса на вземане на решения чрез провеждането на ежегодни срещи със студенти, завършили с отличие образователно-квалификационна степен "бакалавър" или "магистър" след 1 януари на текущата година.

**Организиране на срещата за 2012 г.**

3. Срещата за 2012 г. – 5 декември. Участие в нея ще вземат по студенти от висше учебно заведение, завършили с отличие образователно-квалификационна степен "магистър" след 1 януари на 2012 г.

4. Срещата ще се проведе в сградата на СУ „Климент Охридски“.

5. Срещата ще се открие от Президента на Република България, след което ще се проведат дискусии по предварително зададена актуални въпроси, организирани в 8 панела съобразно тематичните направления на съветите към президента, както следва:

външна политика;

отбрана и сигурност;

правни въпроси;

духовност, култура, национална идентичност;

развитие на регионите и национална инфраструктура;

икономическо развитие;

социални политики;

наука и образование.

6. 20 дни преди датата на провеждане на срещата ще бъдат качени информация и материали за срещата на интернет страницата на Президентството.

7. Панелите ще се ръководят от секретарите на президента, отговарящи за съответната дейност. По време на дискусиите участниците ще имат възможност да направят 3-минутно изказване по проблематиката. След разискванията секретарят на Президента обобщава основните констатации и предложения.

8. След провеждане на срещата се предвижда коктейл за всички участници.